text: Гродзенскі актывіст Анатоль Мышкевіч занепакоіўся станам могілак Аульс. Ён туды прыязджае на магілы родных і кажа, што ўвесь летні сезон там велізарныя зараслі, якія не косяць. Анатоль адправіў запыт у Спецаўтагаспадарку, каб яны адказалі, як часта і хто павінен касіць.
  — Справа ў тым, што некаторыя людзі прыбіраюць, прыязджаюць на магілы — я сам вельмі часта бываю на могілках. Але шмат пахаванняў - ці сваякі ў іншых гарадах жывуць, ці блізкіх людзей няма. І вось я ў бабулі з дзядулем прыбіраю, і трэба яшчэ магілак пяць-шэсць скасіць вакол. Таму што зараслі велізарныя. І такіх участкаў вельмі шмат на могілках, — распавядае Анатоль.
  Ён кажа, што сам можа прыбраць магілы. А што рабіць пажылым людзям? У спякоту касіць і так складана, а трэба яшчэ прайсці каля 50 метраў, каб выкінуць скошаную траву. Праўда, на Аульсе ёсць платная паслуга — за пакос травы трэба аддаць 20 рублёў.
  Анатоль кажа, што гэтая праблема ўзнікае больш на старой частцы могілак. На новых сектарах іншы грунт, і трава расце менш.
  Могілкі косяць, але не ўсюды
  Актывіст адправіў запыт у САГ, каб яму адказалі, ці косяць там траву, колькі на 2019 год было запланавана пакосаў, колькі іх ужо было і хто заказчык работ. «У гэтым годзе адназначна ніхто не касіў. І кожны год такая ж сітуацыя», — кажа Анатоль.
  У САГу адказалі, што менавіта яны ажыццяўляюць пакос на ўсіх могілках, у тым ліку і на Аульсе. Але косяць яны толькі ў месцах агульнага карыстання. Гэта прылеглая тэрыторыя, тэрыторыя каля кантэйнерных пляцовак, па перыметры могілак, на ўнутраных газонах і па перыметры сектараў. Пакос адбываецца не часцей за адзін раз у месяц, у гэтым годзе яны ўжо касілі.
  За магіламі трэба сачыць самім
  Таксама ў САГ звяртаюць увагу, што згодна з пастановай Міністэрства ЖКГ, людзі, якія ўзялі на сябе арганізацыю пахавання і ўстаноўкі надмагільных пліт, павінны самі сачыць за станам магілы і тэрыторыі вакол яе.
  Могілкі ці крэматорый? Як Гродна будзе хаваць сваіх памерлых
  грамадстваЖКГ
  0
  Раім пачытаць
  89-гадовую пенсіянерку зноў будуць судзіць за доўг Гроднавадаканалу
  Ацяпляць жылыя дамы ў Гродне пачнуць з 14 кастрычніка
  Гой праверыў, ці гатовая ў Гродне да працы снегаўборачная тэхніка
  « «З Савецкай трэба прыбіраць жыллё і адміністрацыю». Мечыслаў Гой аб развіцці Гродна
  Апошнія запісы
  Плацяць грошы, даюць кватэру, возяць на працу: у Гродзенскім раёне больш за 1000 незакрытых вакансій у вёсках
  1 снежня 2022, 12:36
  “Гродно сам и о себе” - выставка видов города последних 100 лет работает в Новом замке
  1 снежня 2022, 09:46
  У Гродзенскай вобласці вырасла колькасць злачынстваў супраць палавой недатыкальнасці дзяцей. Змагацца збіраюцца праз «маральнасць»
  30 лістапада 2022, 16:23
  «Любая дзедаўшчына скончылася б трагедыяй». Як гродзенцы «касілі» ад войска
  30 лістапада 2022, 15:45
  Facebook
  Instagram
  Telegram
  RSS
  YouTube
  Вконтакте
  © 2016-2022 Перадрук матэрыялаў сайта дазваляецца толькі са спасылкай на крыніцу з указаннем аўтара. Падрабязныя правілы перадруку тут .